Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: a 44/2000. (XII. 27.) EüM rendelethez]
Paragraph Index: 2230

4. ELSÕSEGÉLY ÉS INTÉZKEDÉSEK Le kell írni az elsõsegélyre vonatkozó intézkedéseket. Elõször meg kell adni, hogy szükség van-e azonnali orvosi felügyeletre. Az elsõsegélyre vonatkozó információnak rövidnek és könnyen érthetõnek kell lennie, hogy az áldozat, a körülötte lévõk és az elsõsegélyt nyújtók könnyen megérthessék. A tüneteket és hatásokat röviden kell összefoglalni. Az intézkedéseknek jelezniük kell, hogy balesetnél a helyszínen mi a teendõ, és hogy az expozíciót követõen késleltetett hatások várhatóak-e. Az információkat különbözõ címszavak alatt, az expozíciós módok szerint, mint belégzés, bõrre és szembe jutás, lenyelés, kell csoportosítani. Jelezni kell, vajon szükség van-e vagy tanácsos-e orvos által történõ szakszerû segítségnyújtás. Egyes anyagoknál és készítményeknél fontos lehet hangsúlyozni, hogy a munkahelyen olyan speciális eszközöket kell tartani, amelyekkel azonnal célirányos kezelés végezhetõ.

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes